د ختیځ زون، ننګرهار نمایندګۍ، مرستون او دار المجانین کارمندانو ته د ساتنې او خوندیتوب ټرینیګ ور کړل شو. نن شنبه د روان سپوږمیز کال د شوال میاشتې په ۱۱مه نېټه د ختیځ زون د غونډو په تالار کې د ختیځ زون، ننګرهار نمایندګۍ، مرستون او دار المجانین اداری پرسونل او د دروازې ساتونکو ته د ناچاوده توکو څخه د ځان ساتنې او خوندیتوب یو ورځنی ټرینیګ د ختیځ زون د وسلو د ککړتیا او ناچاوه توکو سیمه ییز مدیر عصمت الله بهیر له لوری ور کړل شو. په یاد ټرینیګ کې ګډونوالو ته وښودل شول، چې د ناچاوه توکو د لیدلو، بېړنیو امنیتی حالاتو او شرایطو کې له کومو لارې کار واخلی.